એક કડાઈમાં ઘી ગરમ કરવા મૂકવું. એમાં ઘઉંનો લોટ ધીમા તાપે ગુલાબી કલર થાય ત્યાં સુધી શેકી લેવો. પછી એમાં ગુંદરનો ભૂકો નાખી હલાવવું. ગુંદર બરાબર ખીલી જાય પછી કાજુ-બદામનો ભૂકો નાખી હલાવીને એમાં સૂંઠ તથા ગંઠોડા નાખી દેવાં. પછી ગૅસ પરથી નીચે ઉતારી ગોળનો ભૂકો બરાબર મિક્સ કરી દેવો. ત્યાર બાદ ઘી લગાવેલી થાળીમાં એને ઢાળી દેવું. એક સીધી વાડકીથી એને બરાબર દાબી ઉપર કાપા પાડી ચોસલાં કરી ગોળપાપડી ડબામાં ભરી દેવી.